31/12/2019 | Administración LocalMunicipal
As Pontes de García Rodríguez
Secretaría
Aprobación definitiva e normativa da modificación puntual das Normas Subsidiarias do Concello das Pontes no ámbito do Poboado das Veigas (Poboado de ENCASO)

A conselleira de Medio Ambiente, Territorio e Vivenda aprobou definitivamente, mediante Orde de data 28/06/2019, a modificación puntual das Normas Subsidiarias do concello das Pontes no ámbito do Poboado das Veigas (Poboado de ENCASO), de acordo coa documentación que redactou o despacho de arquitectura e urbanismo Jornet-Jop-Pastor, SLP; esta orde publicouse no Diario Oficial de Galicia, número 135, do 17/07/2019. O texto refundido da modificación puntual, do que se deu conta ao Pleno do concello en sesión de data 29/10/2019, o inscribiu a directora xeral de Ordenación do Territorio e Urbanismo, o día 19/12/2019, no Libro I, Tomo III, folla rexistral núm.83 do Rexistro de Planeamento Urbanístico de Galicia, co número RPG 00089/2019. Contra o acordo de aprobación definitiva da modificación puntual, instrumento de planeamento que ten natureza de disposición xeral, poderase interpoñer o recurso contencioso - administrativo ante a sala correspondente do Tribunal Superior de Xustiza de Galicia, no prazo de dous meses contados a partir do día seguinte ao da publicación deste anuncio (artigo 46 da Lei 29/1998, do 13 de xullo, reguladora da xurisdición contencioso - administrativa). Segundo o que esixen os artigos 82.3 da LSG, 199.3 e 215 do Regulamento da Lei 2/2016 e 70.2 da Lei 7/1985, do 2 de abril, reguladora das bases do réxime local, publícanse deseguido as determinacións normativas da modificación puntual aprobada. O texto completo da modificación puntual e a súa planimetría pódese consultar no enlace http://www.planeamentourbanistico. xunta. es/siotuga/inventario. php? inv=1&idconcello=15070. As Pontes de García Rodríguez, 26 de decembro de 2019 O concelleiro delegado da Área de Urbanismo e Coordinación de Goberno Antonio Alonso Román NORMAS URBANÍSTICAS TÍTULO I. DISPOSICIÓNS XERAIS Artigo 1. Obxectivos 1. O obxectivo xeral da Modificación Puntual das Normas Subsidiarias do Concello das Pontes de García Rodríguez no ámbito coñecido como Poboado das Veigas, (Poboado Encaso) é: · Adaptar e completar a normativa urbanística á realidade dos terreos obxecto da modificación, delimitando e cualificando os solos destinados a sistemas e a zonas e precisar as súas determinacións solares co gallo de garantir os límites de sustentabilidade marcados na Lei 2/2016 do Solo de Galicia, e permitir a integración do Poboado das Veigas no conxunto urbano pontés e no seu desenvolvemento urbanístico sostible e de mellora calidade de vida e integración co territorio.2. Os obxectivos específicos para establecer unha cualificación de todos os terreos incluídos no ámbito, e coherentes co proxecto orixinal e as posteriores transformacións derivadas do seu uso, son: · Garantir a cesión dos solos destinados a sistemas de titularidade pública, determinadas na presente modificación puntual. · Precisar as condicións de edificación cunha ordenanza específica para cada unha das tipoloxías edificatorias existentes que estableza unha regulación detallada dos usos, volumetrías e características da edificación e da súa contorna. · Establecer unhas características e trazado das redes de abastecemento de auga, redes de subministración, enerxía eléctrica e alumeado público. · Favorecer a conservación e recuperación do patrimonio construído dos espazos urbanos relevantes do ámbito das Veigas. Artigo 2. Ámbito A presente modificación puntual é de aplicación no ámbito definido nos planos de ordenación, cunha superficie total de 32,62 Ha e delimitado por: · Ao noroeste coa parcela catastral 2120005NJ912N, e coa Rolda do Poboado · Ao norte, coas parcelas do polígono catastral 21216 · Ao nordeste coa rúa Pardo Bazán e coas parcelas do polígono catastral 24170, 24166 · Ao este polo Rego do Muíño · Ao sur pola rúa da Areosa e o camiño que linda entre os polígonos catastrais 21150/21140 e 20156/18160, incluíndo os camiños denominados “acceso á fábrica” e rúa “do polígono industrial Infersa”. Artigo 3. Vixencia 1. A Modificación Puntual entrará en vigor unha vez que habéndose cumprido o disposto no artigo 82 da Lei 2/2016, do 10 de febreiro, do solo de Galicia, transcorra o prazo de 15 días hábiles a partir da publicación das Normas Urbanísticas no Boletín Oficial da Provincia, de acordo co estipulado no artigo 65.2 da Lei 7/1985 Reguladora das Bases de Réxime Local e a Lei 5/1997 da Administración Local de Galicia.2. A súa vixencia será indefinida, mentres non se modifique ao amparo das disposicións da lexislación vixente. Artigo 4. Natureza e obrigatoriedade 1. A presente modificación puntual redactouse conforme ao ordenamento legal vixente. As referencias á LSG deben entenderse feitas á Lei do Solo de Galicia, aprobada pola Lei 2/2016, do 10 de febreiro.2. A Modificación das Normas Subsidiaria, estará ao abeiro das Directrices de Ordenación do Territorio. Decreto 19/2011, do 10 de febreiro, pola que se aproban definitivamente as directrices de Ordenación do Territorio de Galicia.3. Os Particulares, ao igual que a Administración, quedarán obrigados ao cumprimento das disposicións contidas na Modificación Puntual e en especial nesta Normativa, de tal xeito que calquera actuación ou intervención de carácter provisional ou definitiva sobre o territorio municipal, sexa de iniciativa pública ou privada, deberá axustarse á mesma. Artigo 5. Administración actuante 1. A tramitación do planeamento de desenvolvemento da Modificación Puntual das NNSS rexerase polo disposto no artigo 60 da LSG.2. En canto á súa aprobación definitiva, de acordo ao artigo 61 da LSG corresponde: - Á persoa titular da consellaría competente en materia de urbanismo, para os plans xerais municipais de concellos que conten cunha poboación igual ou inferior a 50.000 habitantes.3. De acordo ao artigo 94 da LSG, a execución do planeamento urbanístico correspóndelles aos municipios. Artigo 6. Contido A Modificación Puntual componse dos seguintes documentos: I. MEMORIA DE INFORMACIÓN II. MEMORIA DE ORDENACIÓN III. NORMATIVA URBANÍSTICA IV. ESTRATEXIA DE ACTUACIÓN E ESTUDO ECONÓMICO V. ANEXOS: ANEXO I: FICHAS DE ORDENACIÓN GRÁFICA ANEXO II: CATÁLOGO DO PATRIMONIO ARQUEOLÓXICO ANEXO III: DESCRICIÓN DAS FINCAS OBXECTO DA MODIFICACIÓN ANEXO IV: CONVENIO URBANÍSTICO DE PLANEAMIENTO E XESTIÓN ANEXO V: ACTA DAS SESIÓNS DO PROCESO DE PARTICIPACIÓN PÚBLICA. IDEA ASPONTES. ANEXO VI: DECISIÓN DE NON SOMETEMENTO Á AVALIACIÓN AMBIENTAL ESTRATÉXICA ANEXO VII: BIBLIOGRAFÍA CONSULTADA VI. PLANOS DE INFORMACIÓN 1.01 Ortofoto E:1/40.000 1.02 Espazos naturais E:1/40.000 1.03 Xeoloxía e edafoloxía E:1/40.000 1.04 Pendentes E:1/40.000 1.05 Rede hidrográfica E:1/40.000 1.06 Cubertas do solo E:1/40.000 1.07 Conectividade ecolóxica E:1/40.000 1.08 Hábitats de interese prioritario E:1/40.000 1.09 Aptitudes E:1/40.000 FORMACIÓN E EVOLUCIÓN HISTÓRICA 2.01 Teoría e planificación. E. 1:4.000 2.02 Evolución. E. 1:2.000 2.03 Evolución. Foto aérea 1954. E. 1:4.000 2.04 Evolución. Foto aérea 1956. E. 1:4.000 2.05 Evolución. Foto aérea 1985. E. 1:4.000 PLANEAMENTO VIXENTE 3.01 As Normas Subsidiarias. Usos pormenorizados. E. 1:4.000 3.02 Transcrición do Planeamento vixente. E. 1:4.000 SISTEMA VIARIO E MOBILIDADE 4.01 Estrutura viaria. E. 1:4.000 4.02 Tipoloxía viaria segundo a pavimentación. E. 1:4.000 4.03 Tipoloxía viaria. Seccións. E. 1:500 4.04 Aparcadoiro. s E.1:4.000 SISTEMA DE ESPAZOS LIBRES 5.01 Análise de espazos libres. Plans 1946 e 1985. E. 1:4.000 5.02 Análise de espazos libres. Diagnose e Proceso de Participación E.1:4.000 SISTEMA DE EQUIPAMENTOS E DOTACIÓNS PÚBLICAS 6.01 Previsións do planeamento vixente. E. 1:4.000 6.02 Rede de equipamentos por tipo e titularidade. E. 1:4.000 SISTEMA DE SERVIZOS URBANOS 7.01 Abastecemento. Ambito local. E. 1:4.000 7.02 Saneamento. Ambito local. E. 1:4.000 7.03 Rede eléctrica. E. 1:4.000 O TECIDO RESIDENCIAL 8.01 Estrutura da propiedade. E. 1:4.000 8.02 As tipoloxías edificatorias. Localización e clasificación. E. 1:4.000 8.03 As tipoloxías edificatorias. Localización e clasificación. E. 1:4.000 8.04 As construcións adxectivas. Localización e uso. E. 1:4.000 PATRIMONIO CULTURAL 9.01 Localización do patrimonio arqueolóxico. E. 1:4.000 VII. PLANOS DE ORDENACIÓN O.0 Imaxe indicativa da ordenación. E. 1:4.000 O.1 Estrutura do Poboado en relación co conxunto do Concello. E. 1:4.000 O.2 Cualificación e xestión do solo. E. 1:4.000 - E.1:2.000 O.3 Alzados de ordenación. E. 1:4.000 - E.1:2.000 O.4 Parcelamento indicativo. E. 1:4.000 O.5 Elementos fora de ordenación. E. 1:4.000 O.6.1 Tipoloxía viaria. Xerarquía E.1:4.000 O.6.2 Tipoloxía viaria. Seccións E.1:4.000 O.7 Patrimonio arqueolóxico. E. 1:4.000 O.8.1 Servizos urbanos. Rede de abastecemento. E. 1:4.000 O.8.2 Servizos urbanos. Rede de saneamento. E. 1:4.000 O.8.3 Servizos urbanos. Rede de pluviais. E. 1:4.000 O.8.4 Servizos urbanos. Rede de electricidade. E. 1:4.000 O.8.5 Servizos urbanos. Rede de alumeado. E. 1:4.000 Artigo 7. Interpretación 1. Os documentos desta Modificación Puntual das Normas Subsidiarias, interpretaranse sempre atendendo ao seu contido, e de acordo cos seus obxectivos e finalidades expresadas na Memoria de ordenación urbanística.2. As indicacións da Modificación Puntual que se refiran a espazos situados fora do seu ámbito, deberán entenderse coma indicativas e non teñen valor normativo.3. A Memoria da información urbanística e os planos de información urbanística, teñen carácter informativo, explicativo e xustificativo.4. No caso de imprecisión ou contradición nas determinacións dos documentos vinculantes, prevalecerán aqueles que se axusten ao seguintes criterios: · Na contradición entre documentos escritos e gráficos, prevalecerá o contido da normativa escrita. · Si a contradición atende aos documentos gráficos, prevalecerá a grafía que se concrete nos planos a escala mais detallada. Artigo 8. Desenvolvemento e execución da presente Modificación Puntual 1. Os solos incluídos nesta Modificación, están clasificados como solo urbano consolidado desenvólvense segundo o seguinte: a. A Modificación establece as condicións de ordenación directa, tanto para as zonas como para os sistemas. b. As parcelas cualificadas como zonas privadas e o sistema de equipamentos privados adquirirán a condición de solar unha vez completadas as obras de renovación de infraestruturas descritas nesta Modificación, ademais daquelas obras accesorias e de escasa entidade que poidan executarse simultaneamente coas de edificación ou construción, tal e como se prevé no artigo 20 da LSG. c. Os solos cualificados como sistemas xerais públicos, obteranse, como se prevé no artigo 166 da LSG para solos urbanos consolidados por medio dun Convenio urbanístico. Artigo 9. Convenio urbanístico 1. De xeito conxunto á presente Modificación Puntual subscríbese un Convenio urbanístico de planeamento e xestión asinado en data 28 de decembro do 2017, que fixa de acordo co establecido na presente Modificación Puntual os criterios de cesión, renovación e urbanización das infraestruturas e dotacións dos terreos obxecto da Modificación.2. Dito convenio, ratificarase unha vez aprobada definitivamente a Modificación Puntual e obrigará ao seu cumprimento.3. No caso de non executarse a Modificación Puntual baixo as premisas establecidas, tanto o presente documento como o convenio urbanístico carecerán de validez, sen acadar os terreos a condición de solar. Artigo 10. Réxime transitorio Nas disposicións transitorias da presente Modificación establécese o réxime de transitoriedade para as edificacións e actividades incluídas no ámbito da Modificación. Artigo 11. Cualificación do solo 1. As determinacións da presente modificación puntual, veñen grafadas nos planos de ordenación onde se fixan as aliñacións dos espazos públicos e privados, a delimitación das zonas e sistemas, coa súa clave identificadora e cualificación correspondente, así como aquelas determinacións relativas á súa xestión. TÍTULO II. REGULACIÓN DE SISTEMAS CAPÍTULO PRIMEIRO. REGULACIÓN XERAL DOS SISTEMAS Artigo 12. Definición e regulación xeral 1. Os sistemas son aquel conxunto de elementos de interese xeral fundamentais para asegurar o desenvolvemento e funcionamento urbano, dada a súa importancia e contribución á hora de lograr os obxectivos do planeamento referente ás redes de comunicación, aos espazos libres, aos equipamentos e aos servizos técnicos.2. Esta modificación puntual, establece as determinacións xerais dos sistemas sen prexuízo de que se establezan de xeito mais específico, pola lexislación vixente en cada unha das respectivas materias que afectan a cada un dos sistemas.3. Para aquilo que non estea previsto na presente Modificación puntual, no que se refire aos sistemas, atenderase, ao especificado nas NNSS de planeamento vixentes. Artigo 13. Identificación de sistemas Os sistemas previstos por esta modificación puntual e as súas claves identificativas son as seguintes: SISTEMA VIARIO: Sistema viario clave V Viario de acceso clave Va Viario cívico deportivo clave Vcd Aparcadoiro integrado clave Vap SISTEMA DE ESPAZOS LIBRES: Sistema de parques e xardíns clave L Zona boscosa de protección clave La SISTEMA DE EQUIPAMENTOS: Sistema de equipamentos públicos clave Ea Sistema de equipamentos privados clave Eb Sistema de servizos técnicos clave Est Artigo 14. Titularidade e afectación de sistemas 1. Os solos cualificados de sistema quedan vinculados a este destino, e por tanto ao uso comunitario dos mesmos.2. Os solos destinados a sistemas xerais, serán en xeral, de titularidade pública, aínda que poderán ser de titularidade privada nos casos nos que se determina na presente Modificación Puntual.3. A titularidade pública non exclúe a posibilidade de xestión privada do dominio e uso público en réxime de concesión administrativa ou outro réxime equivalente, sempre que esta forma de xestión sexa compatible coa natureza do ben e cos seus obxectivos urbanísticos do presente documento. CAPÍTULO SEGUNDO. REGULACIÓN DO SISTEMA VIARIO Artigo 15. Definición, identificación e tipo de vías 1. O solo que esta Modificación Puntual cualifica como sistema viario comprende as instalacións e os espazos destinados ao movemento e circulación de peóns e vehículos, así como ao estacionamento dos mesmos, que permitirán a conexión entre as diferentes partes do ámbito delimitado e garantan un nivel de mobilidade e accesibilidade adecuado.2. Dentro do ámbito desta Modificación distínguense tres tipos de vías que pasarán a formar parte do sistema viario municipal. Segundo o seu tipo se clasifican en viario local, viario de acceso e vías cívico-deportivas con exclusividade de tráfico peonil ou rodado sen motor. Artigo 16. Titularidade O solo destinado a sistema viario (local, de acceso e cívico-deportivo, aparcadoiros), será de titularidade pública. Artigo 17. Réxime xeral 1. En xeral, dado o carácter residencial do ámbito, haberá de priorizarse a mobilidade branda (peonil e ciclista), e limitar na medida do posible o acceso do vehículo privado, aos residentes e usuarios dos equipamentos e zonas verdes, co gallo de minimizar os impactos ambientais e de calidade de vida. Exceptuando destas limitacións á Avenida das Veigas, que historicamente comportase unha vía de entrada ao núcleos das Pontes.2. A ordenación e regulación precisa das vías de circulación, concretarase mediante o proxecto de renovación urbana correspondente, que deberá contemplar as seguintes determinacións: a. A consideración de que son vías integradas nun conxunto urbano de características especiais, e que deberán ser tratadas en coherencia coa paisaxe urbana do conxunto. b. Cumprir coa adecuación funcional dos materiais, a eficiencia económica e as solucións construtivas, atendendo a súa procedencia ecolóxica comprobada, resistencia, durabilidade, facilidade de reposición, mantemento e reciclaxe. c. Vías do sistema local (V): Solucionarase a sección a un único nivel, reservando dúas bandas laterais para o tránsito peonil, con materiais diferenciados, seguindo as pautas da ordenación indicativa desta Modificación. Urbanizarase de xeito similar ás vías de acceso, con materiais que aporten unha boa capacidade de infiltración ao freático. Fíxanse os anchos máximos destinados a tráfico rodado ou no seu caso os mínimos de banda peonil diferenciada, definidos nas seccións do plano O.6.02 Sistema viario e mobilidade. Tipoloxía viaria. Seccións. d. Vías de acceso (Va): A pavimentación será branda en todo o seu conxunto ou formada por materiais específicos cunha boa capacidade de infiltración ao freático. e. Vías cívico-deportivas (Vcd): Farase un tratamento paisaxístico das mesmas en coherencia coas particularidades dos espazos que atravesa e conecta e coa urbanización indicativa proposta nesta documentación e coas indicacións do punto 2. b deste mesmo artigo. f. Os aparcadoiros integrados ( Vap ): Urbanizaranse en termos de espazo axardinado compatible co uso como aparcadoiro, sendo a pavimentación mínima imprescindible para o estacionamento dos vehículos. Os materiais empregados terán unha boa capacidade de infiltración no freático, gran facilidade de reposición.3. Os proxectos que se elaboren para a execución e o acondicionamento e mellora da rede viaria poderán precisar e adecuar as aliñacións e rasantes á topografía e outras características xeográficas do terreo e outras condicións físicas derivadas dun maior detalle do levantamento topográfico, atendendo ás dimensións máximas de espazo reservado ao vehículo ou ás mínimas de paso peonil, segundo os criterios fixados no plano de ordenación O.6.02 Sistema viario e mobilidade. Tipoloxía viaria. Seccións.4. As condicións da sección viaria da urbanización ás que deberán axustarse os diferentes sistemas viarios, son as seguen e veñen definidas nos planos de ordenación O6.01 e 02 Sistema viario e mobilidade. a. Vías de aproximadamente 10 e 11m de ancho. (V): como poden ser a rúa Mandeo e rúa Eume. A sección destinada ao vehículo é de máximo 5m de ancho, a sección solucionarase nun único nivel con bandas laterais axardinadas de aproximadamente 1 m. O espazo restante será destinado a beirarrúas e prazas de aparcadoiro nas inmediacións dos equipamentos. En ningún caso o espazo para o peón terá un ancho menor a 1,80m. b. Vías de aproximadamente 8 e 9 m de ancho (V): como as rúas Illade e Miño. Sección ao mesmo nivel, con pavimentación diferenciada para o peón e o vehículo rodado, ancho máximo destinado ao vehículo 5m. En ningún caso o espazo para o peón terá un ancho menor a 1,80m. c. Vías con seccións aproximadas de 6 e 7 m ancho (V): como as rúas das Veigas, Mero, Forcadas, Ulla, Alvedosa, Landro, Veláquez, Eo Lérez e Tambre. Defínese cunha plataforma única, diferenciando unha banda de mínimo 1,50 m para zona de preferencia peonil, tal e como se define no artigo 5.6 condicións xerais de itinerarios peonís accesibles, da Orden VIV/561/2010, de 1 de febrero, por la que se desarrolla el documento técnico de condiciones básicas de accesibilidad y no discriminación para el acceso y utilización de los espacios públicos urbanizados d. Vías con aproximadamente 3 ou 4 m de ancho (Va) e (Vcd): O resto do viario, (exceptuando a Avenida das Veigas), contarán cunha sección mínima de 3 m con materiais de pavimentación con alto grado de drenaxe e condicións estéticas acordes coa contorna.5. Os anchos do viario definidos no punto 4 destes artigo, son aproximados, e deberán definirse no proxecto de urbanización. Artigo 18. Condicións de uso 1. As condicións de uso da rede de servizos urbanos previstas nesta Modificación son as que se citan a continuación, con certas especificacións para cada tipo de vía: a. Uso dominante: tránsito rodado (motorizados ou non), peóns e aparcadoiros en superficie. b. Uso compatible: servizos técnicos vinculados ao viario, redes de servizos e aparcamentos en subsolo de titularidade pública.2. Vías do sistema local: Permitido o tránsito de vehículos utilitarios, e vehículos de mercadorías, con prioridade ciclista e peonil. Só se permitirá o aparcamento, naquelas zonas amplas habilitadas para tal uso.3. Vías de acceso: Permítese exclusivamente o paso de vehículos para entrar nas parcelas. Prioridade peonil.4. Vías cívico-deportivas: Uso exclusivo de peóns, ciclistas ou similares e vehículos destinados ao mantemento das mesmas.5. Aparcadoiros integrados: O uso principal é de aparcadoiro público e organización de feiras ou outros eventos, así como o uso habitual de espazo de lecer para a poboación. CAPÍTULO TERCEIRO. REGULACIÓN DO SISTEMA DE ESPAZOS LIBRES Artigo 19. Definición e identificación 1. O sistema de espazos libres ordena os espazos de lecer e recreo dos cidadáns, ao tempo que determina a imaxe final do ámbito e establece as ordenanzas para un tipo de solo que non ven definido na normativa das Normas Subsidiarias de Ordenación Municipal de 1985.2. O solo destinado ao sistema de espazos libres nesta Modificación, comprende aquelas prazas, parques, parques de xogo infantil e xardíns localizados dentro do ámbito da Modificación e que cumpren a función de espazos referentes de lecer e espallamento da poboación.3. Os solos que esta Modificación puntual destina a Sistema de espazos libres inclúense nas seguintes categorías de Espazos libres (Parques e xardíns) e Identifícanse nos planos de ordenación co código L; L(sx) para aqueles que forman parte do sistema xeral e L(sl) para os que forman parte do sistema local. Artigo 20. Titularidade Os solos identificados como parques e xardíns serán de titularidade pública. Artigo 21. Réxime xeral 1. Deberán acondicionarse con pavimento vexetal e arborado, xardinería e sendas. Respectarase o arborado existente e completarase con árbores e arbustivas autóctonas.2. Os espazos libres carecerán de peches ou valados, exceptuando aqueles imprescindibles polas necesidades funcionais do espazo delimitado, como poden ser os parques de xogo infantil ou zoas delimitadas para animais. Nese caso será preferible que a delimitación se faga por medio de bancos corridos. En ningún caso os peches ou valados poden superar os 90 centímetros de altura.3. As sendas ou camiños, terán unha pavimentación branda, con características e dimensións adecuadas á circulación peonil ou ciclista, respectando as necesidades paramétricas para accesibilidade universal, accesible e segura. Artigo 22. Condicións de uso 1. Os espazos libres (L), terán como uso principal o de zona verde e de lecer, compatibles con pequenas edificacións para mantemento ou instalacións e servizos técnicos, así mesmo serán compatibles as instalacións temporais de casetas, toldos, etc, que non conleven cimentación.2. As edificacións destinadas a mantemento, instalacións e servizos técnicos, deberán respectar as condicións estéticas definidas para as construcións adxectivas no artigo 32.5 desta normativa. En caso de incompatibilidade coa normativa sectorial vixente, estas variacións deberán xustificarse motivadamente.3. As edificacións citadas nos puntos 1 e 2 deste artigo, deberán cumprir co establecido no punto 7 do artigo 70 do RLSG, debendo contar cunha superficie construída total de 200 m² nunha soa planta, así mesmo non poderán exceder no seu conxunto unha edificabilidade menor do 5% da parcela da zona verde onde se sitúen.4. Exceptuarase a posibilidade de aumento de edificabilidade sinalado no punto anterior, á parcela na que se atopa o elemento catalogado o cruceiro (PV3), e nun radio de 70m trazado dende o punto medio do elemento catalogado PV2, Igrexa do Poboado.5. As zonas boscosas de protección (La), terán como uso principal o de protección ambiental do impacto industrial, compatible coa práctica deportiva e de lecer. Deberá manterse a vexetación arbórea existente e velar pola seu mantemento e reposición. CAPÍTULO CUARTO. REGULACIÓN DO SISTEMA DE EQUIPAMENTOS E SERVIZOS TÉCNICOS Artigo 23. Definición, tipo e identificación 1. O solo que esta Modificación puntual cualifica como sistema de equipamentos e servizos técnicos comprende aqueles solos destinados a instalación de interese público e social necesarias en función das características sociais, demográficas e económicas da poboación.2. Os solos que esta modificación puntual destina a sistema de equipamentos e de servizos técnicos, se identifican nos planos de ordenación co código E, diferenciándose: Ea: equipamentos de carácter público. Ea(sl): equipamentos de carácter público pertencentes ao sistema local. Eb: equipamentos de carácter privado. Est: servizos técnicos. Artigo 24. Titularidade 1. Os solos destinados a equipamentos serán, en xeral, de titularidade pública, sen prexuízo de que se poidan establecer as concesións administrativas ou outros procedementos previstos na lexislación vixente, para a súa xestión e explotación. Son equipamentos públicos na presente Modificación Puntual os recollidos coas claves E1*a, E4a, E5a, E6a, E*9a nos planos de ordenación e na memoria da presente modificación. En canto á agrupación segundo os usos establecidos no artigo 71.1 do RLSG recoñécense os seguintes: Sanitario-asistencial, correspondentes coas parcelas nas que se sitúan actualmente; CEEPR Un. Diagn. Trat. Nenos Aut y Psicot. ASPANAES e a súa ampliación. Educativo, que se corresponde coa actual Escola Infantil Municipal A Barosa e o Conservatorio Deportivo, as parcelas nas que se sitúan os Campos de fútbol ENDESA e a piscina e pistas deportivas O LAR.2. Serán solos destinados a equipamentos de natureza privada, aqueles que non cumpren unha función estruturante dentro do conxunto municipal e que polo tanto serán considerados sistema local de equipamentos. Os equipamentos privados son os que se identifican coas claves, E2*b, E3b, E7b, E8b, E10b, E*10b, e que se agrupan do seguinte xeito, segundo o seu uso, en relación co artigo 71.3 do RLSG: Sanitario-asistencial, que se corresponden coas parcelas onde se sitúan o Centro Médico e centro de fisioterapia, a ampliación da parcela sanitaria. Relación social, que recolle as parcelas nas que se sitúan o Edificio comité de empresa, OPYDE oficina de promoción e desenvolvemento económico, OPYDE, ampliación Relixioso, que abrangue a edificación da igrexa do poboado.3. Os solos destinados a albergar instalacións, infraestruturas e servizos funcionais necesarios cualificados como Servizos Técnicos, serán de titularidade privada. Artigo 25. Condicións de ordenación e uso 1. Os equipamentos existentes, non variarán ás súas condicións paramétricas, debendo manter o seu volume e adaptarse ás mesmas condicións estéticas que se fixan no artigo 31.4 para á edificación residencial, exceptuando aqueles aos que se asignan unhas condicións de ordenación específicas no punto 3 do presente artigo.2. A asignación de uso dos equipamentos existentes é a que teñen na actualidade, no caso de necesidade de cambio de uso das parcelas reservados para equipamentos públicos ou privados, deberán seguirse os seguintes procedementos, segundo proceda: a. No caso de equipamentos de carácter público; o establecido no artigo 42.5 da LSG e 65.7 do RLSG, ou textos lexislativos que os substitúan). O concello en Pleno, por maioría absoluta e sen necesidade de seguir o procedemento de modificación do plan, poderá acordar o cambio de uso dos terreos reservados para equipamentos públicos por outro uso dotacional público distinto, sempre que se manteña a titularidade pública ou se destine a incrementar as zonas verdes e os espazos libres públicos. b. No caso de equipamentos de carácter privado; será precisa a xustificación da súa utilidade pública, por medio da tramitación dunha modificación de planeamento. O uso residencial establécese como prohibido nas parcelas recoñecidas como equipamentos privados.3. Nos planos de ordenación sinálanse coa subclave Ea os equipamentos de natureza pública, con Eb aqueles de natureza privada. Independentemente da súa titularidade, aqueles equipamentos en parcelas con potencialidade edificatoria ou condicións específicas de ordenación, sinalados nos planos coa subclave E*(a/b), atenderán ás seguintes determinacións: a.1. E*1a, uso deportivo. Pistas deportivas.: Garantirase o paso público entre as pistas e o campo de fútbol, en continuidade co viario cívico deportivo. As dimensións e situación, axustarase ao grafado nos planos de ordenación baixo a lenda “ordenación indicativa”, sen prexuízo da adaptación ás condicións físicas derivadas dun estudo topográfico e cartografía mais detallada. As condicións paramétricas serán as mesmas que se fixan no artigo 20. d para o viario cívico-deportivo.2. Admitirase a construción de edificacións auxiliares para a mellora do uso deportivo, cunha ocupación máxima de parcela do 2%, na área destinada ás pistas. A ocupación calcularase sobre unha superficie de 50.000 m². b. E*2b, uso sanitario - asistencial. Ampliación parcela sanitaria: A parcela do centro médico, conta cunha superficie vacante de 4.526 m², sobre a que se admitirá unha nova edificación destinada a equipamento privado baixo os seguintes parámetros con respecto á totalidade da parcela: - Edificabilidade: 0,40 m²/m². - Ocupación máxima: 30%. - Altura máxima: PB +1. - Separación mínima a lindeiros: 5 metros. c. E*9a, Parcela ASPANAES, ampliación: asígnase unha mínima edificabilidade que permita a construción de edificacións de apoio para a mellora do servizo público: Edificabilidade: 0,05 m²/m². Ocupación máxima: 5%. Altura máxima: PB. Separación mínima a lindeiros: 5 metros. d. E*10b, Parcela OPYDE, ampliación: asígnase unha mínima edificabilidade que permita a construción de edificacións de apoio para a mellora das instalacións dotacionais: Edificabilidade: 0,05 m²/m². Ocupación máxima: 5%. Altura máxima: PB. Separación mínima a lindeiros: 5 metros.4. Regulación de obras permitidas e solicitude de informes previos, estará ao abeiro do establecido no artigo 45 desta normativa TÍTULO III. REGULACIÓN DE ZONAS CAPÍTULO PRIMEIRO. DISPOSICIÓNS XERAIS Artigo 26. Regulación xeral de zonas As zonas que se establecen nesta Modificación Puntual son as seguintes: Zona 4: Poboado das Veigas - Subzona 4.1: Edificación Illada/acaroada, parcela > 1.000 m². - Subzona 4.2: Edificación en bloques PB+1. - Subzona 4.3: Edificación acaroadas PB e PB+1, Parcelas 1.000 m². - Subzona 4.4: Edificación acaroadas PB e PB+1, parcelas < 1.000 m². - Subzona 4.5: Edificación acaroadas PB. - Subzona 4.6: Edificación en bloque PB. Zona 6: Terciario Zona 6a: Aparcadoiros colectivos Artigo 27. Regulación paramétrica xeral de zonas 1. Regúlase paramétricamente, as condicións das parcelas, das edificacións principais e das construcións adxectivas, en relación á zona ou subzona á que pertenza.2. En todo aquilo non establecido nesta modificación puntual, referirase ao que se determina nas vixentes Normas Subsidiarias. Artigo 28. Situación respecto á edificabilidade 1. Parcelas con edificabilidade potencial: Inclúense nesta situación as parcelas que non teñan esgotado a edificabilidade establecida. Son as parcelas baleiras, identificadas nos planos de ordenación coa clave da zona e un *. 2. Parcelas con edificacións existente: Inclúense nesta situación as parcelas que contan con edificacións preexistentes, identifícanse nos planos de ordenación co código correspondente á zona ou subzona á que pertencen. capítulo segundo. edificación de poboados e grupos. zona 4 Artigo 29. Definición 1. Comprende as parcelas con edificación existente e con edificabilidade potencial que conforman o tecido residencial do Poboado das Veigas.2. Identifícanse nos planos de ordenación coa clave 4.3. Defínense 6 subzonas que atenden ás condicións específicas das parcelas, das tipoloxías edificatorias admitidas e as regulacións das construcións adxectivas.4. Para as parcelas con edificabilidade potencial, establécense as condicións particulares dentro de cada subzona. Artigo 30. Condicións xenéricas das parcelas 1. Parcelamento: a. O parcelamento corresponderase co expresado no plano O.4 Proposta de ordenación. Parcelación; da presente Modificación Puntual, sen prexuízo de ser variado no proxecto de reparcelamento posterior co gallo de axustarse a realidades físicas do terreo. b. Admitiranse agrupación de parcelas, os máximos permitidos de cada unión, especificaranse nas fichas de regulación gráfica de cada zona. c. Non ser permite a división de parcelas, exceptuando aquelas parcelas con edificabilidade potencial, baixo as características expresadas nas Fichas de Ordenación Gráfica da presente Modificación.2. Aliñación: Son as sinaladas nos planos de ordenación, sen admisión de recuamentos.3. Edificabilidade: a. A edificabilidade de cada parcela será coincidente coa existente. b. Nas parcelas con edificabilidade potencial regularase segundo parámetros de ocupación de parcela e gálibo, definido nos planos de ordenación, segundo as características da subzona á que pertenza.4. Tratamento de peches de parcela: Diferéncianse dous tipos de peche de parcela, segundo o tipo de vía, espazo público ou parcela co que linde. a. Peche tipo 1. As parcelas das subzonas 4.2/4.3/4.4 no fronte de a Avenida das Veigas terán un peche de formigón ou pedra, con características similares aos existentes, tal como se recolle no plano normativo de alzados. De existir vexetación posterior, esta non deberá ter mais de 1,20 metros de altura. b. Peche tipo 2. En xeral, todas as parecelas, nos seus lindes con outras parcelas ou con vías públicas, poden manterse abertas ou cun peche vexetal de altura máxima 1,20 metros e sen proxección na vía pública. Artigo 31. Condicións das edificacións principais 1. As condicións de edificación que a presente Modificación determina, son referidas aos tipos edificatorios de vivendas illadas, acaroadas ou bloques. As actuacións de rehabilitación efectuadas nos paramentos e elementos exteriores ou cubertas deberán ter en conta o coherencia do conxunto, as actuacións que afecten esteticamente ás cubertas e paramentos exteriores, deberán facerse de xeito unitario en cada un dos conxuntos edificados. Exceptuando as obras de remodelación interior das vivendas.2. Condicións volumétricas en parcelas con edificación existente: a. Respectaranse as condicións volumétricas da edificación orixinal. b. No caso de actuacións de rehabilitación en todos os tipos marcados nas NHV 2010, ou lexislación que a substitúa, (adecuación estrutural, adecuación funcional e remodelación), manteranse as mesmas condicións das edificacións actuais. Estas veñen detallada nas fichas de regulación gráfica de cada subzona. c. Non se admitirá a ampliación ou substitución da edificación, non obstante, si por algún problema estrutural ou catástrofe a edificación acadase un estado de ruína segundo a definición do artigo 141 da LSG, a nova construción deberá asimilarse a un dos tipos definidos para a subzona dentro das fichas de regulación gráfica.3. Condicións volumétricas en parcelas con edificabilidade potencial: a. Adecuarase ás definidas en cada unhas das fichas de ordenación gráfica. b. No caso de que se realice unha división de parcelas, o proxecto e execución da edificación será unitario, segundo os tipos definidos nas fichas de regulación gráfica para cada parcela. c. As Fichas de Ordenación Indicativa, definen para a edificación principal, o gálibo de situación e ocupación na parcela, a altura reguladora máxima (ARM) e a altura máxima de cumieira (AMC); as tipoloxías edificatorias orientativas.4. Condicións estéticas: As obras de mellora e acondicionamento exteriores, irán encamiñadas á recuperación da imaxe orixinal do Poboado, e deberán garantir a homoxeneidade do conxunto, para o que se establecen como unidades mínimas de mellora os conxuntos unitarios de vivendas. Considéranse conxuntos unitarios de vivendas ás agrupadas nunha mesma unidade volumétrica, vivendas unifamiliares, pareadas e acaroadas. a. As cores das fachadas e as cores, tipoloxía e despece das xanelas, deberán executarse cos mesmos criterios estéticos sen que se permita a variación de parámetros dentro do mesmo conxunto unitario, salvo no especificado neste artigo. b. De xeito indicativo, a presente norma recomenda a execución das obras de mantemento e mellora exteriores contemporaneamente en cada conxunto unitario de cara a garantir a homoxeneidade desexada. c. Os paramentos exteriores, serán revestimentos continuos con acabados en cor branca, permitíndose bandas de cor amarelo claro (orientativamente RAL 1018 ou similar), iguais que as definidas nas edificacións existentes. d. As cubertas terán acabado de lousa cun despece igual ao existente. Manterase o volume e a inclinación das cubertas existentes. Para as parcelas con edificabilidade potencial se estará ao especificado no punto 3. e. As carpinterías e contras, serán unicamente de cor branca, verde (RAL 6035 ou similar) ou granate (RAL 3031 ou similar), si ben se permite o cambio de material das mesmas en relación co material orixinal seguindo as regras que se especifican a continuación de cara a manter a unidade dos conxuntos: - Permitirase o cambio de material das xanelas, de madeira en orixe, por aluminio lacado. - Unicamente permitirase cambio de cor (dentro dos enumerados neste punto) cando se faga nunha actuación conxunta para a totalidade do conxunto unitario. - No caso de pretender cambiar o despezamento das xanelas ou o sistema de apertura, cara á súa simplificación, esixirase o acordo de todos os propietarios do conxunto unitario, e o novo deseño vinculará ás futuras substitucións de xanelas, quedando obrigados a adoptar o novo despezamento acordado.5. Regulación de obras permitidas e soicitude de informes previos, estará ao abeiro do establecido no artigo 45 desta normativa Artigo 32. Condicións das edificacións adxectivas 1. As condicións paramétricas das edificacións adxectivas, defínense para cada subzona no presente artigo e nas fichas de ordenación gráfica.2. Aquelas edificacións existentes que non se adecúen aos parámetros definidos nestas Normas, quedarán en volume desconforme, fixándose a súa regulación segundo a disposición transitoria primeira desta Modificación.3. Fronte máximo: As edificacións auxiliares darán fronte ás vías de acceso, [(Va) nos planos de ordenación] e a lindeiros con parcelas adxacentes. Excepcionalmente as parcelas incluídas na subzona 4.4 poderán ter fronte a vía local (V), segundo a regulación descrita nestas Normas. a. Subzona 4.1: Un terzo do fronte de parcela, e nunca maiores de 9 metros. b. Subzona 4.2: Non se permiten construcións auxiliares. c. Subzona 4.3: Dous terzos do fronte de parcela, e nunca maiores de 7,5 metros. d. Subzona 4.4: Colocaranse principalmente en paralelo ao lindeiro que forma aproximadamente 46º coa edificación principal ou en paralelo ao lindeiro mais longo, como se mostra nas figuras desta Normativa. Non superarán un fronte de 9 m. e. Subzona 4.5: Dous terzos do fronte de parcela, e nunca maiores de 7,5 metros. f. Subzona 4.6: Dous terzos do fronte de parcela, e nunca maiores de 7,5 metros.4. Definición do volume e a situación a. Subzona 4.1: Profundidade máxima de 7 metros, medidos perpendicularmente á aliñación posterior da parcela. b. Subzona 4.2: Non se permiten construcións auxiliares. c. Subzona 4.3: A separación mínima á edificación principal é de 17 metros, sendo a lonxitude máxima da edificación auxiliar de 7 metros. d. Subzona 4.4: A separación mínima á edificación principal é de 2 metros. e. Subzona 4.5: A separación á edificación principal é de 3 metros agás naqueles casos nos que a distancia entre o parámetro exterior da mesma e o límite da parcela, sexa menor de 7 metros, nos que poderá chegar a un mínimo de 2 metros. f. Subzona 4.6:. A separación mínima á vivenda principal é de 5 metros.5. Condicións estéticas: Os paramentos exteriores, serán revestimentos continuos con acabados en cor branca, permitíndose bandas de cor amarelo claro, iguais que as definidas nas edificacións principais. As cubertas terán acabado de lousa, cunhas inclinacións de cuberta de entre 20 e 30º. As carpinterías terán un acabado similar ás das edificacións principais. Artigo 33. Regulación de usos 1. O uso permitido principal será o residencial unifamiliar en canto ás edificacións principais. Recóllese neste uso a definición do anexo I do RLSG nos que poden conter recintos onde se desenvolve unha actividade económica, adaptando unha parte do inmoble ou ben a súa totalidade a dita actividade, polo que se considera uso compatible os terciarios, atendendo ás determinacións concretas das lexislacións sectoriais de referencia.2. Previa implantación de usos terciarios, deberá xustificarse que o novo uso non altera as condicións residenciais do ámbito, en canto á contaminación acústica, integración paisaxística e mobilidade xerada.3. Considéranse actividades compatibles os garaxes, almacéns, obradoiros e similares nas construcións auxiliares.4. Serán considerados usos prohibidos, os industriais e dotacionais, sen modificacións previas do planeamento. Artigo 34. Licenzas en construcións que non sexan plenamente compatibles coa ordenación Nas construcións, instalacións e usos que se atopen en situación non plenamente compatible coas determinacións da ordenación proposta, a partir da aprobación definitiva desta Modificación, poderán autorizarse unicamente as obras previstas na disposición transitoria segunda. CAPÍTULO CUARTO. ZONA 6 TERCIARIO Artigo 35. Definición 1. Son os solos reservados para uso terciario, identifícase nos planos de ordenación coa clave 6.2. Está formado por unha única parcela cunha superficie de 1.910 m², que se sitúa entre as rúas Miño e Velázquez, cualificada como equipamento nas NNSS. O uso actual é de superficie comercial. Artigo 36. Condicións da parcela e a edificación 1. Deberán manterse as características da edificación existente.2. Non se admitirá a variación volumétrica, en caso de derrube por catástrofe natural ou ruína, deberá repoñerse unha edificación de características similares ás existentes.3. As condicións estéticas, acabados, materiais e cores serán similares ás descritas no artigo 31.4, para as edificacións principais da zona 4. Artigo 37. Regulación de usos 1. O uso principal é o uso terciario comercial, sendo compatible con terciario de tipo; sociocultural, oficinas, docente, asistencial.2. Serán considerados usos prohibidos, aqueles que impliquen: transformacións volumétricas, uso de materiais nocivos para a saúde pública, elevados niveis de son. CAPÍTULO QUINTO. ZONA 6A APARCADOIROS COLECTIVOS Artigo 38. Definición 1. É o solo reservado a aparcadoiros colectivos cubertos. Sinálanse nos planos de ordenación coa clave 6a.2. As edificacións existentes no momento de entrada en vigor da presente Modificación, que non cumpran coas condicións establecidas no artigo 39, axustaranse ao disposto na disposición transitoria segunda, da presente Modificación.3. A zona 6a que non estea edificada na súa totalidade, atenderá ao disposto cos artigos 32 e 33 desta normativa. Artigo 39. Condicións da parcela e da edificación 1. A construción da edificación destinada a aparcadoiros realizarase de xeito unitario cando na ordenación só exista un bloque destinado a este fin, no caso de que nunha parcela poidan existir mais dun bloque conxunto estes poderanse dividir en unha fase por cada bloque.2. As parcelas son as especificadas nos planos de ordenación.3. As condicións estéticas das edificacións serán as mesmas que as fixadas no artigo 32.5 para as construcións adxectivas. Artigo 40. Regulación de usos 1. O uso principal é o de garaxe, compatible con almacén ou obradoiro particular sen uso comercial.2. Considéranse o resto de usos como prohibidos. TÍTULO IV. REGULACIÓN DAS ACTUACIÓNS NO PATRIMONIO cultural CAPÍTULO PRIMEIRO. PROTECCIÓN DO PATRIMONIO CULTURAL Artigo 41. Marco legal e ámbito de aplicación A Lei 5/2016 do 4 de maio do Patrimonio Cultural de Galicia (en adiante LPCG) no seu artigo 1.2 define o patrimonio cultural de Galicia como aquel constituído polos bens mobles, inmobles ou manifestacións inmateriais que, polo seu valor artístico, histórico, arquitectónico, arqueolóxico, paleontolóxico, etnolóxico, antropolóxico, industrial, científico e técnico, documental ou bibliográfico, deban ser considerados de interese para a permanencia, recoñecemento e identidade da cultura galega a través do tempo. Así mesmo, integran o patrimonio cultural de Galicia todos aqueles bens ou manifestacións inmateriais de interese para Galicia nos que concorran algúns dos valores enumerados no parágrafo anterior e que se encontren en Galicia, con independencia do lugar onde se crearan. Por outra banda, o artigo 35 da LPCG establece a necesidade de incluír no planeamento urbanístico todos os bens inmobles do patrimonio cultural, tanto os inscritos no Rexistro de Bens de Interese Cultural como no Catálogo do Patrimonio Cultural de Galicia situados no ámbito territorial, garantindo a salvagarda dos valores culturais dos bens do patrimonio cultural, a súa integración coas previsión establecidas nas súas delimitacións, contornos de protección e zonas de amortecemento, de ser o caso, así como a súa función no cumprimento dos obxectivos de desenvolvemento sustentable, e o respecto á toponimia oficialmente aprobada. O planeamento urbanístico establecerá un réxime específico que garanta a protección dos valores culturais dos bens inmobles incluídos no seu catálogo, cunha información detallada e unhas ordenanzas específicas que regulen as actividades e as intervencións compatibles cos devanditos valores culturais É obxecto desta normativa protexer os ben do patrimonio cultural recoñecidos no ámbito desta Modificación Puntual. A efectos de acadar unha adecuada protección, conservación e posta en valor dos mesmos, estes elementos, obxectos da protección, recóllense no Catálogo de protección de bens (en adiante Catálogo) É de aplicación no ámbito territorial da modificación puntual a seguinte lexislación: · Lei 16/1985, do 25 de xuño, do patrimonio histórico español (LPHE) · Lei 5/2016, do 4 de maio, do patrimonio cultural de Galicia (LPCG) · Decreto do 22 de abril de 1949 sobre os castelos españois · Decreto 571/1963 do 14 de marzo, sobre protección dos escudos, emblemas, pedras heráldicas, rolo de xustiza, cruces de termo e pezas similares de interese histórico-artístico · Decreto 449/1973, do 22 de febreiro, polo que se colocan baixo a protección do Estado os “hórreos” ou “cabazos” antigos existentes en Galicia e Asturias · Decreto 199/1997 do 10 de xullo, polo que se regula a actividade arqueolóxica na Comunidade Autónoma de Galicia Artigo 42. O Catálogo 1. O catálogo de protección de bens constitúe a relación de elementos arqueolóxicos, arquitectónicos e etnolóxicos, presente no ámbito territorial desta Modificación Puntual e que son obxecto de protección polos seus valores tal como sinala a Lei 5/2016 do 4 de maio do Patrimonio Cultural de Galicia no seu artigo 1.2 2. Cada un dos elementos incluídos no Catálogo consta dunha ficha onde se recolle información escrita, gráfica e planimétrica relacionada co ben, co obxecto de acadar unha correcta identificación e caracterización do mesmo así como establecer e sinalar os diferentes grados de protección.3. As determinacións que conteñen as fichas do catálogo teñen un carácter normativo 4. O catálogo de bens aséntase nun carácter de PROVISIONALIDADE PERMANENTE, polo que o concello, de oficio ou a instancia de parte, deberá incorporar obrigatoriamente de maneira inmediata calquera outro elemento que se considere posúe valores patrimoniais, especificando o seu ámbito de protección, realizado por un técnico competente na materia. Para a incorporación de novos elementos, seguiranse as pautas establecidas no Título I, Capítulo III da Lei 5/2016 do 4 de maio do Patrimonio Cultural de Galicia.5. Así mesmo, os graos de protección e os contornos establecidos poden verse modificados en función dos resultados aportados por intervencións arqueolóxicas ou arquitectónicas que lles afecten ou ben por nova información que poida xurdir sobre os mesmos. Artigo 43. Sobre posibles contradicións na normativa e catálogo No caso de atoparse algún conflito entre o establecido neste Título e o resto da normativa, así como no caso de existir contradicións na cartografía do planeamento prevalecerá aquela norma ou cartografía que estableza un maior nivel de protección para o ben CAPÍTULO SEGUNDO. O PATRIMONIO ARQUITECTÓNICO E ETNOLÓXICO Artigo 44. Obxecto e ámbito A normativa establecida neste capítulo é aplicable a todos os bens de carácter arquitectónico, etnolóxico e asentamentos recollidos no Catálogo Artigo 45. Protección dos elementos arquitectónicos e etnolóxicos 1 Alcance da protección Os elementos catalogados constan de: a) Ben protexido: a.1) nos elementos protexidos singularmente corresponde non so á entidade física (ben) senón ao espazo propio sen o cal o elemento perdería a súa capacidade funcional (ámbito). Cando o obxecto protexido sexa unha edificación e no Catálogo, e na cartografía, apareza exclusivamente como tal entenderase que a protección afecta á totalidade da parcela na que se sitúa (ámbito); quedando excluída a posibilidade de segregación excepto por autorización expresa da Consellería competente en materia de Patrimonio Cultural. En calquera caso o ben catalogado está constituído tanto polo propio inmoble como por aqueles elementos sen os que o ben quedaría descontextualizado; a.2) no caso do Poboado das Veigas o seu ámbito aparece grafado na cartografía e na ficha, protexéndose e a súa configuración espacial e imaxe urbana b) Contorno de protección: algúns dos elementos incluídos na Modificación Puntual contan cun contorno de protección o cal aparece grafado nas fichas e na cartografía do planeamento. As obras nos contornos de protección quedarán sometidos ao previsto na lexislación sectorial en materia de patrimonio cultural.2 Nivel de Protección Para a adecuada conservación dos bens incluídos no Catálogo establécense diferentes niveis de protección, sinalados nas fichas do Catálogo, co obxecto de regular as intervencións autorizables nos mesmos. Os niveis de protección son os establecidos no artigo 41 da LPCG: a) Integral: destinada á conservación integra dos bens e todos os seus elementos e compoñentes tanto interiores como exteriores nun estado o máis próximo ao orixinal, respectando a súa evolución e transformacións ao longo tempo sempre que sexan acordes cos seus valores culturais. Gozarán deste réxime de protección todos os bens declarados Ben de Interese Cultural (BIC) b) Estrutural: destinada á conservación dos elementos máis relevantes e significativos dos bens, tanto internos como externos. c) Ambiental: destinado á conservación dos aspectos máis visibles e evidentes dos bens, así como a súa configuración básica.3 Réxime de autorizacións das intervencións a) No relativo ás autorizacións previas da Consellería competente en materia de Patrimonio Cultural para as intervencións nos bens catalogados se estará ao disposto nos artigos 39 e 45 da LPCG, coas excepcións especificadas neste artigo. b) As obras de urbanización, sempre e cando cumpran as determinacións previstas no redactado da MP, non requirirán de autorización previa. c) Exceptúanse do sinalado no punto a) no ámbito do Poboado das Veigas, non requirindo por tanto, autorización previa en materia de Patrimonio Cultural, as seguintes intervencións: · As obras nas vivendas existentes na regulación da zona 4 que, seguindo o previsto na normativa, manteñan o volume edificado, e a configuración das fachadas e cuberta; · Nos equipamentos as obras de mantemento e conservación así como as que non se manifesten ao exterior; (agás na igrexa catalogada individualmente) · As demolicións que xa están previstas nesta Modificación puntual (nomeadamente o depósito a carón do Gadis e das construcións auxiliares das vivendas) 4 Modelos de intervencións autorizables nos bens incluídos no Catálogo As obras autorizables nos bens recollidos no Catálogo, tal e como se recolle no artigo 40 da LPCG, serán as seguintes: a) Mantemento: aquelas obras e accións cotiás, continuas ou periódicas de escasa complexidade técnica sobre o ben encamiñadas a manter as súas características, funcionalidade e lonxevidade sen que supoña a substitución ou incorporación de novos elementos. Así mesmo inclúense as actuacións encamiñadas ao estudo dos axentes de deterioro do ben dirixidas a desenvolver accións de conservación preventiva. b) Conservación: aquelas obras destinadas a que os bens manteñan a súas características e elementos en condicións adecuadas, non pudendo afectar a súa funcionalidade, as súas características formais, estrutura e distribución interior. En todo caso permitiranse actuacións co obxecto de evitar o seu deterioro. c) Consolidación: aquelas obras dirixidas ao afianzamento, reforzo ou substitución de elementos danados ou perdidos para asegurar a estabilidade do ben. Empregaranse preferentemente materiais e elementos da mesma tipoloxía que os existentes, respectando as características xerais do ben. d) Restauración: aquelas obras dirixidas á restitución do ben ou parte do mesmo ao seu estado orixinal sempre que se dispoña da documentación suficiente. A restauración pode implicar a eliminación de elementos estraños ou engadidos sen valor cultural ou a recuperación de elementos característicos do ben. e) Rehabilitación: aquelas obras encamiñadas á recuperación do uso orixinal do ben ou un novo compatible cos valores orixinais do mesmo ou dunha parte do mesmo, que poden supoñer intervencións sobre os seus elementos característicos, e excepcionalmente e xustificadamente a modificación e/ou introdución de novos elementos imprescindibles para unha adecuada adaptación dos requirimentos funcionais para o seu uso. Inclúense as accións destinadas á mellora da habitabilidade e accesibilidade do ben. f) Reestruturación: aquelas obras e actuacións de renovación ou transformación de inmobles nos que non se poda garantir o seu mantemento ou uso polas malas condicións de conservación, e que poden implicar unha modificación da configuración arquitectónica do mesmo e substitución de elementos da súa estrutura, acabado ou outros determinantes da súa tipoloxía. g) Ampliación: aquelas obras e accións destinadas a complementar en altura ou planta o ben seguindo criterios de integración compositiva e coherencia formal, sempre de xeito respectuoso cos valores culturais preexistentes do mesmo 5 Intervencións admitidas segundo o nivel de protección Segundo a o nivel de protección do ben catalogado as obras permitidas serán, tal e como sinala o artigo 42 da LPCG, as seguintes: a) Integral: permitiranse as obras de mantemento, conservación, consolidación e restauración. As de rehabilitación poderán autorizarse sempre que o proxecto de intervención garanta a conservación dos valores culturais que motivaron a súa protección integral e se trate de adaptacións necesarias para adecuar o uso orixinal do edificio as condicións actuais de habitabilidade e accesibilidade, ou para adecuar o ben a un novo uso que garante a súa conservación e uso público. b) Estrutural: permitiranse obras de mantemento, conservación, consolidación, restauración e rehabilitación. As de reestruturación permitiranse de xeito excepcional e xustificado limitándose aos elementos irrecuperables polo seu estado de conservación, non podendo supoñer risco de perda dos valores culturais que motivaron a protección estrutural. c) Ambiental: permitiranse as obras de mantemento, conservación, consolidación, restauración, rehabilitación e reestruturación. As de ampliación permitiranse sempre que non supoñan un deterioro dos valores culturais que motivaron a súa protección ambiental. Calquera excepción a estas consideracións aparecerá indicada na ficha do ben recollida no Catálogo Asemade en cada nivel de protección, de xeito excepcional e motivado, poderá ser autorizado excepcionalmente pola Consellería competente en materia de Patrimonio Cultural outro tipo de intervencións distintos ao indicado polo seu nivel sempre e cando garanta a conservación dos valores culturais do ben.6 Harmonización das actuacións no contorno Os criterios que rexerán as actuacións sobre os bens incluídos no Catálogo así como no seus contornos de proteccións serán os sinalados no artigo 44 e 46 respectivamente da LPCG, sempre na procura de evitar xerar impactos e afeccións negativas sobre o propio ben En concreto as actuacións seguirán o establecido no Capítulo 2º Regulación do Sistema Viario, no seu artigo 18, e no Capítulo 3º Regulacións de Sistema de Espazos libres, no seu artigo 22.7 Usos autorizados nos inmobles catalogados a) Nos elementos catalogados son admisibles aqueles usos autorizados, ou compatibles, pola ordenanza de aplicación, sempre que non supoña un menoscabo dos seus valores patrimoniais ou resulten incompatibles coa súa adecuada conservación e protección b) Así mesmo permítense ou usos que teñan como obxecto manter ou recuperar os usos orixinais do edificio, aínda que este non se contemple na ordenanza, sempre e cando non resulten incompatibles co entorno no que se inscriben c) Independentemente do sinalado, calquera cambio de uso será avaliado e sometido á autorización da Consellería competente en materia de Patrimonio Cultural No caso do elemento identificado no Catálogo co código PV02 permitirase calquera uso destinado a actividades culturais Artigo 46. Documentación necesario para a solicitude de licenza Ademais dos documentos esixidos na normativa, a solicitude de licenza dun ben incluído no Catálogo que exceda as actuacións de mantemento deberá estar acompañada da seguinte documentación: a) Nos bens con protección integral e estrutural: -Estudo histórico do ben -Evolución do ben e do entorno inmediato que poda xustificar as solucións adoptadas -Levantamento a escala mínima 1/100 do edificio na súa situación actual e das edificacións auxiliares, así como das ampliacións de escala necesaria de detalles característicos. Levantamento da parcela onde se sitúa, a e escala non menor de 1/500 indicando a situación de todos os elementos -Descrición fotográfica do ben e o seu entorno -Memoria xustificativa da oportunidade da obra a realizar, así como efecto sobre os usos e usuarios actuais e sobre os elementos obxecto de protección -Relación pormenorizada das obras a executar especificando con claridade as zonas e elementos afectados b) Nos bens con protección ambiental -Relación pormenorizada das obras a executar especificando con claridade as zonas e elementos afectados -Alzado fotográfico do tramo da rúa ou do enclave onde se sitúa o ben -Descrición fotográfica pormenorizada do estado actual do ben e dos seus elementos máis característicos -Memoria xustificativa da oportunidade da obra a realizar, así como efecto sobre os usos e usuarios actuais e sobre os elementos obxecto de protección En todos os casos antes da autorización o Concello coa documentación presentada solicitará, como requisito previo á concesión da licenza, o informe preceptivo e vinculante da Consellería competente en materia de Patrimonio Cultural CAPÍTULO TERCEIRO. O PATRIMONIO ARQUEOLÓXICO Artigo 47. Obxecto Integran o patrimonio arqueolóxico de Galicia os bens do patrimonio cultural de Galicia de interese histórico, mobles e inmobles, susceptibles de ser estudados con método arqueolóxico, fosen extraídos ou non e tanto se se encontran na superficie coma no subsolo, nas augas interiores ou no mar territorial. Así mesmo, forman parte deste patrimonio os elementos xeolóxicos e paleontolóxicos relacionados coa historia humana, as súa orixes, os seus antecedentes e o seu desenvolvemento sobre o medio (Art.93 da Lei 5/2016, do 4 de maio, do Patrimonio Cultural de Galicia). Afecta esta ordenanza a todos os xacementos e achados de carácter arqueolóxico identificados e delimitados nos planos de ordenación. Os xacementos están catalogados pola Dirección Xeral do Patrimonio Cultural, de acordo coas Leis 16/1985 do 25 de xuño de Patrimonio Histórico Español, 5/2016 do 4 de maio do Patrimonio Cultural de Galicia, o Decreto 199/1997 do 10 de xullo no que se regula a actividade arqueolóxica na Comunidade de Galicia e a Lei 2/2016 de 10 de febreiro do Solo de Galicia. Artigo 48. Protección dos elementos de carácter arqueolóxico 1- Ámbito de aplicación: Son tres os tipos de graos de protección que poden ser aplicados a cada un dos xacementos (Grao I, II e III). Como norma xeral, para todos os elementos arqueolóxicos se partiu dun contorno de protección de 200 metros (artigo 38 da Lei 5/2016 do 4 de maio) que se foi adaptando os condicionantes físicos, topográficos e do entorno inmediato do xacemento.2. Graos de protección: 2.1. GRAO I Este tipo de grao, constitúe o máximo grao de protección, constituíndo os mesmos un Ben de Interese Cultural (B. I. C.). Tal como se plasma no artigo 9.1 da Lei 16/85 do Patrimonio Histórico Español, este tipo de bens gozarán dunha singular protección e tutela, mentres que no artigo 40 da antedita Lei, son declarados como B. I. C. aqueles lugares con representación gráfica ao aire libre, covas e abrigos. No Título I, Capítulo II da Lei 5/2016 do 4 de maio do Patrimonio Cultural de Galicia establécese o procedemento de declaración de bens de interese cultural. Polo estipulado no Art.20.1 da Lei 16/85 do Patrimonio Histórico Español a declaración dunha Zona Arqueolóxica como Ben de Interese Cultural, determinará a obriga para o concello ou concellos nos que se sitúa o ben, a redactar un Plan Especial de Protección da área afectada. Mentres non sexa redactado este plan, a categoría de protección para estes xacementos será a que fai referencia este apartado, complementada sempre co grado de protección II.2 para o seu entorno. O seu ámbito de aplicación aparece reflectido na cartografía adxunta, coa clave G. I. afectando a maioría dos xacementos do concello. Usos Nas superficies afectadas por este tipo de protección, so se poderán realizar actuacións destinadas á conservación, investigación, mellora ou posta en valor do xacemento e o entorno protexido, sempre e cando a Consellería de Cultura outorgue o permiso necesario. Nesta área de protección non se permite a realización de actividades que impliquen movementos de terras ou recheos, construcións, tecidos, conducións aéreas ou subterráneas, arranque de árbores, pozos ou minas e cultivos que precisen labores profundas que alteren o substrato arqueolóxico. Condicións de edificabilidade. Non se permiten construcións de nova planta.2.2. GRAO II Aplicarase a todo o solo rústico de protección arqueolóxica que ven delimitado nos plans de ordenación e no catálogo de bens patrimoniais como xacementos arqueolóxicos. Aplícase a xacementos inventariados ou descubertos na prospección arqueolóxica que gozan dun bo estado de conservación. Dentro deste grado hai que distinguir: 2.2.1. Grao II-1 (Zona de Protección Integral) O seu límite ven definido polas estruturas evidentes do xacemento, nos que os elementos arquitectónicos ou arqueolóxicos testemuñan a existencia dun xacemento arqueolóxico. O seu ámbito de aplicación aparece reflectido na cartografía adxunta, coa clave G. II-1 Usos Aqueles que teñan como finalidade evidente a súa posta en valor, conservación, consolidación ou investigación. Estes usos restrinxidos están rexidos polo Decreto 199/1997, do 10 de xullo, que regula a actividade arqueolóxica na Comunidade Autónoma de Galicia. No ámbito desta protección non se poderán realizar construcións, tecidos, conducións ou instalacións aéreas ou subterráneas (electricidade, saneamento, etc), escavacións, recheos, movementos de terras, plantación e arranque de árbores, cultivos que requiran labores profundas, nin apertura de pozos e minas. Condicións de edificabilidade. Non se permiten construcións de nova planta. Para as edificacións existentes nesta área, poderanse permitir, de forma puntual obras de mellora de infraestruturas e obras de acondicionamento; sempre e cando sexan viables segundo a ordenanza urbanística municipal. As obras autorizadas deberán ser sempre realizadas cuns medios adecuados que non afecten a integridade do xacemento arqueolóxico. Toda solicitude de licenza nesta área deberá ser remitida e informada polo concello á Dirección Xeral de Patrimonio Cultural. Ditas solicitudes deberán ir acompañadas dun informe urbanístico e do proxecto de actuación arqueolóxica que siga os parámetros establecidos na lexislación relacionada coa actividade arqueolóxica. Os órganos competentes en materia de Patrimonio Cultural resolverán con carácter 2.2.2. Grao II-2 (Zona de Respecto) É unha área definida a partir do perímetro máis exterior dunha área de protección Integra dun Ben, baseándose no artigo regulador nº 30 das Normas Complementarias Subsidiarias de Planeamento Provincial da COTOP, adaptado ao contexto en cada caso. Cando varios elementos singulares se artellen nun conxunto, a área de protección trazarase a partir dos elementos máis exteriores do mesmo, e abarcará a súa totalidade. O seu ámbito de aplicación aparece reflectido na cartografía adxunta, coa clave G. II-2 Usos Autorizados Permítense usos agrícolas, sempre que estes se realicen de xeito tradicional, quedando prohibidas roturacións que poidan deteriorar os estratos arqueolóxicos (aqueles que excedan uns 30 cm de profundidade). No caso de proxectarse novas repoboacións forestais en calquera tipo de terreo que nos últimos 15 anos estivesen adicados a outros usos deberán contar cun informe favorable da Consellería competente en materia de Patrimonio Cultural. Prohíbense remocións e traslados de terras e, excepto informe previo favorable do organismo competente en materia de Patrimonio Cultural, os tecidos aéreos ou subterráneos de liñas de infraestrutura eléctrica, gas, abastecemento de auga, etc. A tramitación da licenza para a realización de calquera tipo de obra nesta zona deberá ser informada preceptivamente pola Consellería competente en materia de Patrimonio Cultural, sendo o seu informe vinculante. Condicións de edificabilidade. Permítese a edificación de nova planta, sempre e cando o entorno do xacemento non se vexa prexudicado e harmonicen coas características do entorno e cuxo proxecto cumpra co planeamento en vigor, e segundo o establecido, na ordenanza urbanística para o tipo de solo no que se atopa, mentres non se prexudique o estado do xacemento en cando este se atope moi deteriorado. Toda solicitude de licenza nesta área deberá ser remitida e informada polo concello á Dirección Xeral de Patrimonio Cultural. Ditas solicitudes deberán ir acompañadas dun informe urbanístico e do proxecto de actuación arqueolóxica que siga os parámetros establecidos na lexislación relacionada coa actividade arqueolóxica. Os órganos competentes en materia de Patrimonio Cultural resolverán con carácter preceptivo e vinculante a viabilidade das solicitudes e aprobación ou non da actividade proposta.2.3. GRAO III (Protección Non Integral) Aplicarase este grao de protección a aqueles xacementos que posúen un deficiente estado de conservación. Igualmente aplicarase a aquelas zonas nas que existan indicios suficientes que fagan pensar na posible existencia de restos arqueolóxicos e aquelas nas que se produciron achados de materiais arqueolóxicos. O seu ámbito de aplicación aparece reflectido na cartografía adxunta, coa clave G. III. Usos Autorizados Dado que nos xacementos suxeitos a este grao de protección concorren nunha serie de circunstancias especiais, poderá efectuarse neles certo tipo de obras, sempre e cando se realice unha actuación arqueolóxica previa. Para elo, deberase remitir á Consellería competente en materia de Patrimonio Cultural un proxecto detallado de calquera obra ou modificación que se pretenda realizar. O antedito órgano resolverá a pertinencia de dita obra, aínda que, en todo caso, sempre levará consigo unha intervención arqueolóxica previa, que garanta a correcta documentación e investigación dos restos arqueolóxicos existentes.3. Condicións de edificación e actividades nos ámbitos de protección propostos Polo xeral nos ámbitos de protección establecidos non se permiten edificacións de nova planta. Excepcionalmente, no caso no que o entorno do xacemento non se vexa prexudicado, ou o seu estado de conservación sexa de gran deterioro, poderase admitir a construción de vivendas unifamiliares que harmonicen coas características dos elementos patrimoniais, co seu entorno e que cumpran coas condicións estipuladas nas categorías de Solo Rústico sobre as que se sitúen, sendo preceptivo o informe previo e vinculante do organismo competente da Xunta. No caso no que o xacemento estea situado sobre un solo de diferente categoría a de Solo Rústico, serán de aplicación igualmente as Ordenanzas de Solo Rústico de Protección do Patrimonio Arqueolóxico. Este tipo de intervencións, así como actuacións na que se proxectan movementos de terras, demolicións ou proxectos dentro dos ámbitos de protección propostas, deberán ser informadas e remitidas polo Concello ao organismo competente en materia de Patrimonio Cultural. Ditas solicitudes deberán ir acompañadas dun informe urbanístico e do proxecto de actuación arqueolóxica que siga os parámetros establecidos na lexislación relacionada coa actividade arqueolóxica. Os órganos competentes en materia de Patrimonio Cultural resolverán con carácter preceptivo e vinculante a viabilidade das solicitudes e aprobación ou non da actividade proposta. Artigo 49. Intervencións arqueolóxicas Calquera tipo de intervención arqueolóxica aceptada polos órganos relacionados coa Consellería competente en materia de Patrimonio Cultural se realizará de acordo ao artigo 95 da Lei 5/2016 do 4 de maio do Patrimonio Cultural de Galicia e as condicións establecidas no Decreto 199/1997 do 10 de xullo polo que se regula a actividade arqueolóxica na Comunidade de Galicia. O tipo de actividades arqueolóxicas que requiren unha autorización previa para a realización e dirección arqueolóxicas contempladas no antedito Decreto son: · Prospección arqueolóxica tanto terrestre como subacuática. · Sondaxes arqueolóxicas. · Escavacións arqueolóxicas. · Controis arqueolóxicos. · Estudo da arte rupestre, entendido como o conxunto de tarefas de campo orientadas á investigación e documentación gráfica por medio de calco e a calquera manipulación ou contacto co soporte dos motivos. · Labores de protección, consolidación e restauración arqueolóxicas. · Manipulación con técnicas agresivas de materiais arqueolóxicos. Artigo 50. Tramitación para unha intervención arqueolóxica.1. Presentación dun Proxecto arqueolóxico. A partir do Artigo 96 da Lei 5/2016 do 4 de maio do Patrimonio Cultural de Galicia, a realización de obras de edificación ou calquera outra actuación que comporte a remoción de terras nunha zona arqueolóxica e no seu contorno requirirá a previa autorización da consellaría competente en patrimonio cultural. As solicitudes de Licenza Municipal, ademais da documentación correspondente deberán ir acompañadas de: • Un informe técnico municipal no que se aprobe a viabilidade das solicitudes e a súa adecuación na clasificación urbanística. • Un proxecto de intervención arqueolóxica que siga os parámetros establecidos no Decreto 199/1997 do 10 de xullo polo que se regula a actividade arqueolóxica na Comunidade de Galicia e na Lei 5/2016 do 4 de maio do Patrimonio Cultural de Galicia. Para a tramitación, serán necesarias tres copias, sendo o responsable da intervención arqueolóxica o promotor da obra proxectada. O arqueólogo director deberá seguir o estipulado nas anteditas Leis. • A remisión do proxecto irá destinada ao Concello das Pontes de García Rodríguez, o cal remitirá a súa vez o proxecto á Consellería competente en temas de Patrimonio Cultural. Dita Consellería resolverá con carácter preceptivo e vinculante sobre a viabilidade do proxecto arqueolóxico proposto. • O Director Xeral de Patrimonio Cultural á vista do informe previo do Servizo de Arqueoloxía, resolverá as solicitudes para efectuar as actuacións arqueolóxicas. Na resolución pola que se concede a autorización, indicaranse as condicións as que debe suxeitarse os traballos, así como, o museo no que deberán ser depositados os materiais e a documentación escrita ou gráfica complementaria correspondente. Dita resolución será remitida ao arqueólogo director do proxecto, ao concello e ao promotor. • O arqueólogo director dos traballos ten a responsabilidade de comunicar, cunha antelación suficiente, a data de inicio e final da intervención arqueolóxica., remitindo unha instancia ao Concello e outra ao organismo competente en Patrimonio Cultural. • Durante a intervención arqueolóxica, a Dirección Xeral de patrimonio Cultural poderá inspeccionar e controlar os proxectos autorizados (artigo 15 do Decreto 199/1997 do 10 de xullo). 2. Intervención Arqueolóxica. Informes, Memoria. • Trala comunicación de finalización da intervención arqueolóxica, o arqueólogo director ten a obriga de entregar tres exemplares no concello (un para o Concello e dous para a Dirección Xeral de Patrimonio Cultural). Os Informes e Memorias seguirán os parámetros establecidos na Lei 5/2016 do 4 de maio do Patrimonio Cultural de Galicia • O Informe Valorativo considérase un avance dos resultados das actuacións arqueolóxicas, incluíndo unha descrición dos traballos e a documentación gráfica necesaria, para poder avaliar o interese da actuación e adoitar medidas oportunas. O prazo da súa presentación non poderá exceder os 10 días, unha vez rematada a actuación. • En función do plasmado no Informe, a Dirección Xeral de Patrimonio Cultural decidirá a viabilidade do proxecto construtivo ou, dependendo da entidade dos restos, indicará a conveniencia de realizar novas intervencións arqueolóxicas. • A Consellería competente, a través da Dirección Xeral de Patrimonio Cultural resolverá as medidas que considere oportunas que serán plasmadas nunha resolución ao concello e ao promotor. Mentres non exista unha resolución da Dirección Xeral de Patrimonio Cultural, as obras permanecerán paralizadas. • A Memoria Técnica é o conxunto de documentos necesarios para reflectir todo o proceso de traballo seguido de acordo cos obxectivos do proxecto aprobado, sendo descrito e interpretado todo o rexistro arqueolóxico xerado e os resultados globais da actuación, acompañado todo iso da documentación gráfica necesaria. A Memoria debe ir acompañada por unha síntese para a súa publicación pola Consellería competente en Patrimonio Cultural. O prazo máximo para a entrega dunha memoria é de 6 meses. En ningún caso se entenderá concluída a actividade arqueolóxica autorizada ata a aceptación da devandita memoria técnica pola consellaría competente (Artigo 97 da Lei 5/2016 do 4 de maio do Patrimonio Cultural de Galicia) • Unha vez rematada a actuación, no mesmo prazo de entrega da Memoria, deberá presentarse a copia de acta do deposito de materiais arqueolóxicos, o seu inventario e demais documentación complementaria. • No que se refire á Memoria Interpretativa (vencellada a un programa de investigación), esta é de carácter opcional, solicitada por parte do arqueólogo director, e nela, ademais de plasmar todos os elementos propios dunha Memoria Técnica, tamén se inclúen os estudios parciais e analíticos de detalle con especial referencia aos obxectivos formulados no proxecto de investigación aprobado. O prazo de presentación, dende o fin da intervención, é de 12 meses.3. Resolución Unha vez entregada toda a documentación na que se expoñen os resultados da intervención arqueolóxica nos órganos competentes en materia de patrimonio, esta institución resolverá as pautas que considere oportunas e enviará unha comunicación das medidas a tomar tanto o concello como ao titular do expediente. As posibilidades de resolución poden ser as seguintes: • Continuación da obra coa retirada da cautela arqueolóxica e a concesión da Licenza definitiva de obra. • Ampliación da intervención arqueolóxica, requiríndose un novo proxecto de intervención arqueolóxica. • Conservación dos restos arqueolóxicos. Artigo 51. Achádegos casuais Segundo o artigo 99 da Lei 5/2016 do 4 de maio do Patrimonio Cultural de Galicia, considéranse achados os descubrimentos de obxectos e restos materiais que, ademais de posuíren os valores que son propios do patrimonio arqueolóxico de Galicia, se producisen por azar, como consecuencia de remocións de terras, demolicións ou obras de calquera tipo. Quen descubra un ben que teña esa consideración deberalle comunicar inmediatamente o seu descubrimento á consellaría competente en materia de patrimonio cultural. No caso de bens mobles, tras comunicarse o descubrimento e ata que os obxectos sexan entregados á consellaría competente en materia de patrimonio cultural, aplicaráselle a quen os descubriu as normas de depósito legal, salvo que os entregue nun museo público, institución que deberá poñelo, así mesmo, en coñecemento daquela que decidirá a súa situación definitiva. Quen os descubriu e a persoa propietaria do terreo terán dereito por partes iguais, en concepto de premio en metálico, á metade do valor que en taxación se lle atribúa ao obxecto atopado, coas excepcións previstas na Lei 5/2016 do 4 de maio do Patrimonio Cultural de Galicia. As estruturas e restos encontrados e localizados que teñan consideración de bens inmobles conforme o determinado na Lei 5/2016 do 4 de maio do Patrimonio Cultural de Galicia, así como aqueles encontrados no ámbito de zonas arqueolóxicas, non xerarán dereito a premio. A partir do Art.44 da Lei 16/85, no caso da aparición de restos, vestixios, elementos ou particularidades que infundisen razoable sospeita do seu carácter arqueolóxico, procederase á paralización cautelar dos traballos, e se informará do achado e circunstancias do mesmo a Consellería competente en Patrimonio Cultural e á Autoridade Municipal nun prazo máximo de 30 días, e inmediatamente si se trata de achado casuais, para que as autoridades competentes teñan coñecemento e consideración respecto aos prazos de execución das obras e demais condicións que poidan estar contidas na licenza e que, fortuitamente, teñan que incumprirse pola paralización das obras. A ocultación de achados arqueolóxicos, vestixios, pezas ou elementos que se presupoñan constituíntes do patrimonio histórico, artístico e cultural dos pobos de España, responsabilizará aos que así procedan, con arranxo as leis vixentes, en concordancia co contido do Art.46 da Constitución. Artigo 52. Infraccións á presente ordenanza Será considerada como infracción urbanística toda acción u omisión que vulnere as prescricións contidas na presente ordenanza, sen prexuízo de outras que estean tipificadas e sancionadas pola lexislación. As infraccións contra a presente ordenanza no serán, en ningún caso, tipificadas como anexas con outras infraccións cometidas (Artigo 170 e 182.5 da Lei do Solo de Galicia). Segundo se estipula no Artigo 182.2 da Lei do Solo de Galicia, as infraccións contra a presente ordenanza serán consideradas infracción urbanísticas moi grave. As sancións serán as estipuladas na antedita Lei e na Lei 16/85 do patrimonio Histórico Español. DISPOSICIÓN TRANSITORIA PRIMEIRA 1. A xestión da presente Modificación Puntual, está suxeita á execución das cláusulas establecidas no Convenio Urbanístico que regula as condicións de cesión e recepción gratuíta, en pleno dominio e libre de cargas e gravames, das zonas cualificadas nesta modificación puntual como de equipamentos públicos, viario público e zonas verdes.2. En tanto que non se execute a cesión anteriormente citada, os propietarios dos terreos atenderán ás seguintes obrigas: a) Mantemento, hixiene e conservación das zonas comúns. b) Conservación e mantemento dos servizos urbanos; saneamento e abastecemento, alumeado público, etc. c) Sufragar as obras necesarias para o correcto funcionamento dos espazos comúns. d) Non facer variacións nas edificacións existentes. DISPOSICIÓN TRANSITORIA SEGUNDA 1. Para as edificacións auxiliares que unha vez aprobada definitivamente esta modificación, non sexan plenamente compatibles coas súas determinacións, autorizaranse, ademais do incluído nos artigos 90.1 da LSG e artigo 205.1 do RLSG, as obras de rehabilitación, baixo as seguintes premisas, sempre de acordo coas condicións da Modificación e segundo a causa concreta da desconformidade: a. Adecuarse ás condicións estéticas fixadas nestas Normas no artigo 32.5, no que se refire a paramentos exteriores, acabados e cores. b. En caso de reforma estrutural de cuberta, deberá axustarse ás condicións estéticas fixadas no artigo 32.5 destas Normas.2. Non se autorizarán obras de ampliación a edificacións que non sexan plenamente compatibles coas determinacións da MP.3. Non se autorizarán obras de rehabilitación estrutural que impliquen mais dun 50% de variacións da edificación orixinal, a construcións con algunha situación de desconformidade, sen prexuízo da recoñecidas como obras de conservación, integradas nos artigos 90.1 da LSG e artigo 205.1 do RLSG.4. A presente disposición transitoria será de aplicación para as construcións adxectivas en parcelas particulares e na zona 4.5. Para aquelas edificacións en situación de fora de ordenación, aplicarase o establecido nos artigo 90.1 da LSG e 205.1 do RLSG ou lexislación que as substitúa. DISPOSICIÓNS DEROGATORIAS 1. Coa aprobación definitiva desta Modificación puntual, quedará derrogada a Modificación Puntual das Normas Subsidiarias aprobada o 21 de xullo do 2003, e cantos preceptos de igual ou menor rango que se opoñan ao establecido nestas Normas.2. Coa aprobación definitiva desta Modificación puntual, quedará derrogada no ámbito da presente modificación o establecido no artigo 10.2.2.6 das NNSS en canto ao seguinte texto: “Los equipamientos podrán ubicarse bien el las parcelas destinadas en las Normas a ese fin, o en otros suelos calificados con otros fines, debiendo adaptarse en ese caso a las ordenanzas respectivas.” De xeito que os novos equipamentos deberán situarse nas parcelas establecidas para tal fin e nas condicións establecidas na presente modificación puntual, articulándose os cambios de uso segundo o establecido no artigo 25, e a situación en zonas non establecidas, ao referido na LSG e normativa sectorial de referenza.